Davy Bisslik

Davy Rolando Bisslik (☆ 26 di maart 1982 na Savaneta) ta un ex-landado y atleta olimpico di Aruba.Davy Bisslik, Worldaquatics.com Representando Aruba el a competi den Weganan Olimpico di Zomer di 2000 na Sydney (Australia) y 2004 na Atenas, (Grecia).

 Bida 
Davy Bisslik a nace dia 26 di maart 1983 na Aruba como yiu di Roly Bisslik, ex-landado cu tabata e prome Arubiano pa landa di Venezuela pa Aruba. E tabata competi den club di landamento Aruba Dolphins. Despues di caba Colegio Arubano Bisslik a bay studia tecnologia di computer na The College of New Jersey (TCNJ) na Merca. E tabata competi pa TCNJ, clasificando pa e campeonato di National Collegiate Athletic Association (NCAA) na Atlanta y Missouri. Davy Bisslik, Openwaterpedia.com Na 2003 e ta gana e premio "All-American" den 200-yarda estilo liber relieve y seis premio "All-Conference".

Bisslik a representa Aruba na Weganan Olimpico di Zomer di 2000 na Sydney, unda e tabata un di e dos prome landadonan olimpico di Aruba, banda di Roshendra Vrolijk. Na 2004 el a bolbe representa Aruba na e Weganan Olimpico na Atenas y a keda elimina den ronda preliminario di 100 meter estilo mariposa. Na 2001 y 2003 el a representa Aruba na e Campeonatonan Mundial y na 2003 na e Weganan Panamericano.

Despues cu Bisslik a muda pa Hulanda e tabata landa pa e club Luctor na Zeeland (Hulanda), unda el a anota un tempo record riba 200 meter estilo mariposa na 2007. Bisslik verbetert stokoud record, Pzc.nl (23 di mei 2007)

Pa recauda fondo pa 'Koningin Wilhelmina Fonds' Davy Bisslik a landa dia 11 di november 2018 den un tempo di 10:20:12 30 km den grupo di Piedras Negras (estado Falcón) na Venezuela pa Aruba, ripitiendo e e hazaña di su tata. 

 Mira tambe 
 Aruba na Weganan Olimpico
 Aruba na Weganan Panamericano

Category:Hende
Landamento
Landamento